EkBass/fiwiki-20250220-pages-articles huggingface dataset:
Oldenburginhevonen

pienoiskuva|Oldenburginhevosten polttomerkki Oldenburginhevonen on saksalainen puoliverirotu. Se on saksalaisista puoliverisistä raskasrakenteisin, mutta urheilullinen ja menestyksekäs kilparatsu. == Ominaisuudet == Oldenburginhevonen on atleettinen, melko kookas hevonen, jolla on kaikki ominaisuudet mitä nykypäivän urheiluhevonen vain voi tarvita. Se menestyy kaikissa ratsastuksen olympialajeissa, erityisesti kouluratsastuksessa kansainvälisillä tasolla saakka ja soveltuu näyttävien liikkeidensä ansiosta hyvin myös vaunuhevoseksi. Oldenburginhevosen säkäkorkeus on noin 162–178 cm ja se on väriltään yleensä ruunikko tai musta. Sillä on tavallinen mutta viehättävä pää ja pään liittymä on joskus paksu. Sen ilme on rehellinen ja aito. Pitkä ja paksuhko kaula kertoo vaunuhevosalkuperästä. Lavat ovat hyvät, mutteivät yhtä pitkät kuin täysiverisellä eivätkä nämä hevoset ole kovin nopeita. Rintakehä on poikkeuksellisen syvä ja leveä. Selkä on vahva ja lautanen hyvin kehittynyt. Voimakkaan takaosan ansiosta oldenburginhevoset hyppäävät hyvin ja ovat taitavia kouluratsuja. Jalat ovat lyhyet ja vahvat, nivelet suuret ja etusäären ympärysmitta 23 cm. Kaviot ovat hyvälaatuiset. Liikkeet ovat tahdikkaat, joustavat ja suorat. Joillakin oldenburginhevosilla etujalkojen liikkeet ovat yhä vaunuhevosille tyypillisesti korkeat. Luonteeltaan oldenburginhevonen on kiltti ja tottelevainen. == Historia == Kreivi Anton Günther von Oldenburg kehitti oldenburginhevosrodun jo 1600-luvulla. Rodun kantavanhemmat olivat friisiläishevosia, ja oldenburginhevonen jalostettiinkin alun perin raskaaksi vaunuhevoseksi. Rakennetta alettiin 1800-luvulla keventää jalostamalla rotua muun muassa täysiveri- ja hannoverinhevosristeytyksillä. Syntynyt lämminverityyppisempi oldenburginhevonen soveltui työhön, ajoon ja armeijan käyttöön. Myöhemmin rakennetta on edelleen kevennetty muun muassa täysiveriristeytyksillä. Tunnettuja oldenburginhevosia ovat muiden muassa kouluratsut Donnerhall,Sukuposti.net joka saksalaisen Karin Rehbeinin ratsastamana menestyi Euroopan- ja maailmanmestaruuskilpailuissa ja toimi myöhemmin siitosoriina, ja Bonfire,Sukuposti.net joka hollantilaisen Anky van Grunsvenin ratsastamana saavutti muun muassa olympiakultaa ja maailmanmestaruuden sekä viisi maailmancupin finaalivoittoa. ==Aiheesta muualla== Oldenburginhevonen Hevosmaailma.netissä ==Lähteet== Luokka:Saksalaiset hevosrodut Luokka:Puoliveriset
Barbara Parkins

Barbara Parkins (s. 22. toukokuuta 1942 Vancouver, Brittiläinen Kolumbia) on kanadalainen televisio- ja elokuvanäyttelijä. Parkins oli 16-vuotias muuttaessaan Los Angelesiin, jossa hän pääsi Hollywoodiin ja sitä kautta aloitti näyttelijänuransa. Hänen aiempia töitään olivat olleet laulaminen ja tanssiminen yökerhoissa. Hän on esiintynyt muun muassa televisiosarjoissa Lahjomattomat, Perry Mason yllättää ja Peyton Place sekä Jacqueline Susannin elokuvassa Nukkelaakso. Hän oli mukana myös osittain Suomessa kuvatussa elokuvassa Kremlin kirje (1970). == Lähteet == ==Aiheesta muualla== * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1942 syntyneet Luokka:Elävät henkilöt
Jacqueline Susann

Jacqueline Susann (20. elokuuta 1918 Philadelphia, Pennsylvania – 21. syyskuuta 1974 New York) oli yhdysvaltalainen kirjailija. Yksi hänen tunnetuimmista teoksistaan on romaani Nukkelaakso, kirja joka mursi myyntiennätykset ja poiki vuonna 1967 samannimisen elokuvan ja lyhytikäisen TV-sarjan. Susann oli lähtöisin juutalaisesta perheestä. Hänen isänsä oli sefardijuutalaista syntyperää. == Jacqueline Susannin kirjoja == * Every Night, Josephine! (1963) * Valley of the Dolls (1966, suom. Nukkelaakso 1968) * The Love Machine (1969, suom. Lemmenkone 1970) * Once Is Not Enough (1973, suom. Unelma onnesta 1974) * Dolores (1976, suom. Dolores 1977) * Lovely Me: The Life of Jacqueline Susann (1987, kirjoittanut Barbara Seaman) == Lähteet == Luokka:Yhdysvaltalaiset kirjailijat Luokka:Vuonna 1918 syntyneet Luokka:Vuonna 1974 kuolleet Luokka:Amerikanjuutalaiset
Dory Previn

Dorothy Veronica ”Dory” Previn (synt. Langdon; 22. lokakuuta 1925 Woodbridge, New Jersey, Yhdysvallat – 14. helmikuuta 2012 Southfield, Massachusetts, Yhdysvallat) oli yhdysvaltalainen laulaja-lauluntekijä ja runoilija. Previn sanoitti 1960-luvulla ja 1970-luvun alussa useita elokuvien tunnussäveliä, kuten elokuvan Nukkelaakso soundtrackin. Hän oli ensimmäisen miehensä André Previnin kanssa kahdesti Oscar-ehdokkaana elokuvasävellyksistään ja kerran Fred Karlinin kanssa. Previn julkaisi yhteensä seitsemän albumia. Hänen uransa jatkui 1980-luvulle. Previn kiersi Euroopassa ensimmäisen kerran vasta 1970-luvun lopussa voitettuaan lentopelkonsa. Previn oli naimisissa André Previnin kanssa 1959–1970. 1970-luvulla hän tutustui näyttelijä ja maalari Joby Bakerin ja meni 1980-luvulla hänen kanssaan naimisiin. Previn kuoli helmikuussa 2012 ollessaan 86-vuotias. ==Lähteet== Luokka:Yhdysvaltalaiset laulaja-lauluntekijät Luokka:Vuonna 1925 syntyneet Luokka:Vuonna 2012 kuolleet
K1 MBT

K1 MBT (myös nimillä Type 88 ja ROKIT) on Etelä-Korean armeijan käytössä oleva taistelupanssarivaunu, jonka on kehittänyt General Dynamics Land Systems Division. K1-taistelupanssarivaunu oli vastaus Etelä-Korean armeijan vaatimuksiin omasta taistelupanssarivaunusta. Ensimmäiset kaksi prototyyppiä valmistettiin Yhdysvalloissa vuonna 1983, ja sarjatuotannosta vastasi Hyundai Precision Et Ind Co Ltd. K1-taistelupanssarivaunuja on valmistettu 1000. Myöhemmin vaunutyypistä tehtiin edellistä suuremman tykin saanut kehitysversio K1A1. Vaunutyypeissä on joitain M1 Abrams -vaunujen suojauksiin ja ammunnanhallintaan liittyviä ominaisuuksia, ja näissä on NBC-suojaus ABC- aseita vastaan.Trewhitt: s. 95 K2 Black Panther on K1:n seuraaja, jossa vain vähän yhteistä K1:n kanssa. == Muunnelmat == K1:n muunnelmia: * K1A1, parannettu malli 120mm aseella * K1 ARV * K1 AVLB * K1E1, päivitetty malli ==Lähteet== * === Viitteet === ==Aiheesta muualla== Luokka:Eteläkorealaiset taistelupanssarivaunut Luokka:Korean tasavallan asevoimien kalusto
Dead Man

Dead Man on Jim Jarmuschin ohjaama ja käsikirjoittama vuonna 1995 ilmestynyt lännenelokuva. Täysin mustavalkoisen elokuvan pääosia esittävät muun muassa Johnny Depp, amerikkalainen alkuperäiskansalainen Gary Farmer ja Robert Mitchum. Musiikin elokuvaan on tehnyt Neil Young. Elokuvassa on monia lauseita ja vitsejä makahin, creen ja siksikan kielillä, joita ei ole käännetty englannin kielelle. Elokuvassa kirjanpitäjä William Blake (Johnny Depp) matkaa Machine-nimiseen kylään etsimään töitä. Kylässä hän sotkeutuu murhaan ja tulee myös itse ammutuksi. Blake lähtee pakomatkalle ja saa matkakumppanikseen natiiviamerikkalaisen heimostaan häädetyn Nobodyn, joka uskoo Blaken olevan kuuluisa runoilija William Blake. Nobody auttaa Blakea selviytymään erämaassa, joka osoittautuu vaaralliseksi monien yrittäessä saada Blakea kiinni löytöpalkkion toivossa. Selviytymisen toivossa Blake muuttuu lainsuojattomaksi tappajaksi ja jättää entisen elämänsä taakseen. == Natiivi-amerikkalaiset elokuvassa == Tyypillisesti natiivi-amerikkalaiset kuvataan villeinä, brutaaleina tai parantajan hahmoina, jotka eivät toimi elokuvan keskiössä. Ohjaaja Jarmuschille oli tärkeää päästä eroon Hollywoodin stereotyypeistä, jotka koskivat natiivi-amerikkalaisten hahmoja. Hän loi hahmon natiivi- amerikkalaiselle Gary Farmerille, joka tekee Nobodysta yhden mielenkiintoisimmista hahmoista elokuvassa. Nobody esitetään aluksi stereotyyppisesti parantajana, joka pelastaa Blaken, mutta elokuvan edetessä hänen hahmonsa osoittautuu mutkikkaaksi. Elokuvassa esiintyy myös monia kohtauksia, joissa puhutaan creen tai siksikan kielillä, joita ei ole käännetty englannin kielelle. Tämän lisäksi elokuva nostaa kohtauksillaan esille eurooppalaisten invaasion tuhoisaa vaikutusta natiivi-amerikkalaisten heimoihin. Luokka:Vuoden 1995 yhdysvaltalaiset elokuvat Luokka:Yhdysvaltalaiset lännenelokuvat Luokka:Jim Jarmuschin ohjaamat elokuvat
Kona

Kona viittaa muun muassa seuraaviin asioihin: * Kona, polkupyörävalmistaja * Kona, departementti Burkina Fasossa ja sen samanniminen pääkaupunki * Kona, Havaijin saarella kasvava kahvilajike * Kailua-Kona, kaupunki Havaijilla * Hyundai Kona, automalli.
Claudio Arrau

Claudio Arrau León (6. helmikuuta 1903 – 9. kesäkuuta 1991) oli chileläis- yhdysvaltalainen pianisti. Hänen repertuaarinsa ulottui barokkimusiikista 1900-luvun teoksiin. Hän toimi muun muassa Philip Lorenzin ja Garrick Ohlssonin opettajana. Arrau syntyi Chillánissa silmälääkäri Carlos Arraun ja Lucrecia Leónin pojaksi. Hän antoi ensimmäisen konserttinsa 5-vuotiaana. 7-vuotiaana hän pääsi saamiensa apurahojen turvin opiskelemaan Saksaan Martin Krausen johdolla. 12-vuotiaana Arrau soitti Franz Lisztin Transkendentaaliset etydit, joita pidetään monesti yhtenä teknisesti hankalimmista pianolle sävelletyistä sarjoista. Vuonna 1937 hän meni naimisiin mezzosopraano Ruth Schneiderin kanssa. Pari sai kolme lasta. Helmikuussa 1979 Arrausta tuli Yhdysvaltain kansalainen. Hän kuoli Mürzzuschlagissa, Itävallassa vuonna 1991. Arrau levytti Robert Schumannin koko pianomusiikkituotannon. Sen lisäksi hänet tunnetaan muun muassa Beethovenin, Mozartin, Brahmsin, Lisztin ja Debussyn teosten tulkinnoistaan. == Lähteet == == Aiheesta muualla == * Great Pianists: Claudio Arrau (1903-1991) Naxos Luokka:Chileläiset pianistit Luokka:Yhdysvaltalaiset pianistit Luokka:Vuonna 1903 syntyneet Luokka:Vuonna 1991 kuolleet
Suojakaasu

Suojakaasua käytetään suojaamaan materiaalia ilmakehän kaasujen vaikutukselta. Suojakaasuja käytetään muun muassa elintarviketeollisuudessa ja hitsauksessa. Myös esimerkiksi hehku- ja halogeenilampun kuvun sisällä on suojakaasua pidentämässä hehkulangan käyttöikää.Hehkulamppu , kompo2010-wiki, viitattu 17.10.2015.Käytettävät pakkauskaasut, Pakkausmenetelmät ja -laitteet, Elintarvikkeiden pakkaaminen -oppimateriaali, edu.fi. (Internet Archivessa). Viitattu 17.10.2015. == Käyttö elintarvikkeissa == Elintarvikkeita pakataan suojakaasuun, jotta ne säilyisivät pidempään. Suojakaasupakkaamisen () tehtävä on ehkäistä bakteerien kasvua sekä hidastaa tai estää entsymaatiset reaktiot, jotka voivat muuttaa elintarvikkeen aistittavia ominaisuuksia. Suojakaasun käytöllä kemiallisten säilöntä- ja lisäaineiden määrää tuotteissa voidaan vähentää. Elintarvikkeiden suojakaasuina käytetään ilmakehästä löytyviä kaasuja: typpeä, happea ja hiilidioksidia tai näiden seoksia. Eri elintarvikkeille on erilaiset kaasuseokset. Useimmiten suojakaasun halutaan syrjäyttävän hapen ja estävän näin erilaiset hapettumisreaktiot, mutta esimerkiksi naudan jauhelihan suojakaasuna käytetään juuri happea, jotta lihan punainen väri säilyy. Suurpakkauksiin voidaan lisätä säilyvyyden pidentämiseksi runsaasti hiilidioksidia.Liha ja lihatuotteet, AgaRitala, Wilhelmiina: Asiakas kysyy – Milloin tuote on runsaskuituinen? Pirkka 10/2015 s. 7. Suojakaasuja voidaan käyttää vain pakkauksiin, joiden materiaali ei läpäise kaasuja ja jotka voidaan sulkea tiiviisti. Kun pakkaus avataan tai se rikkoutuu, suojakaasu poistuu ja sen teho lakkaa. Elintarvikkeiden pakkausmerkinnöillä ilmoitetut säilyvyysajat (”parasta ennen”, ”viimeinen käyttöpäivä” ym.) on laskettu oikein varastoiduille ehjille pakkauksille. Joissakin elintarvikepakkauksissa, kuten sipsipusseissa, käytetään suojakaasua myös pullistamaan pakkausta ja tekemään siitä näin paremmin iskuja kestävän. == Käyttö metallurgiassa == Kuuma metalli hapettuu reagoidessaan ilmassa olevan hapen kanssa, samaten sulaan metalliin seostuu happea. Reaktio estetään syrjäyttämällä happi inertillä tai pelkistävällä kaasulla. Hitsauksessa suojakaasua käytetään, jotta sula metalli ei palaisi ilman hapessa. Suojakaasu estää myös ilmassa olevan hapen (O2) muuttumisen otsoniksi (O3) valokaarihitsauksessa. Suojakaasuina käytetään jotain inerttiä ja sähköä johtavaa kaasua, yleensä hiilidioksidia, argonia tai heliumia sekä näiden seoksia. Valussa sula metalli voidaan peitostaa hiutalegrafiitilla tai puuhiilellä, jotka palaessaan muodostavat metallin päälle hiilimonoksidi ja -dioksidikaasukerroksen. ==Katso myös== *Säilöntä == Lähteet == * Tietoa Aga:n elintarvikekaasuista (Internet Archive) ===Viitteet=== ==Aiheesta muualla== *Agan suojakaasukäsikirja Luokka:Elintarviketeollisuus Luokka:Metallurgia Luokka:Hitsaus
Launo

Launo on suomalainen miehen etunimi. Launon nimipäivä on 7. heinäkuuta. Silloin on myös Klausin nimipäivä. Launo on todennäköisesti muunnelma nimestä Klaus, mutta sitä on arveltu myös Laurentius-nimen vastineeksi. Launo ei ole kovin yleinen nimi. Launoiksi on vuoden 2019 loppuun mennessä nimetty Suomessa lapsia runsaat 140, joista 2000-luvulla syntyneitä 23. == Tunnettuja Launoja == * Launo Laakkonen (1925–2009), teollisuusneuvos, Temet Oy:n perustaja ja toimitusjohtaja * Launo Suomela (1927–2013), nuortenkirjailija ja voimistelunopettaja ==Kuvitteellisia Launoja== * Launo, hahmo eräissä muumitarinoissa, poliisimestarin veljenpoika. * Launo Leivo, hahmo animaatiosarjassa Näin meillä. ==Lähteet== Luokka:Etunimet
Centre-Est

Centre-Est on hallintoalue Burkina Fasossa. Sen pääkaupunki on Tenkodogo.Monographie, s. 21. Vuoden 2006 väestönlaskennan mukaan alueella on 1 132 016 asukastaMonographie, s. 30.. Sen pinta-ala on 14 656 tai 14 710 neliökilometriä. ==Maantiede, ilmasto ja luonto== Vuonna 2001 perustettuMonographie, s. 23. alue käsittää 6,7 prosenttia Burkina Fason pinta-alasta. Se rajoittuu lännessä Centre-Sudin ja Plateau-Centralin, pohjoisessa Centre-Nordin ja idässä Estin alueisiin sekä etelässä Togoon ja GhanaanMonographie, s. 26.. Maisemaa leimaavat ylängöt, tasangot ja alangot. Jokia ovat Nakambé eli Valkoinen-Volta, Nazinon eli Punainen-Volta, Noaho, Oualé ja Nigerin vesistöön kuuluva Sirba. Alueella sijaitsee Bagrén tekojärvi vesivoimaloineen.Monographie, s. 24–25. Hyötykaivannaisiin kuuluvat kupari, kulta, mangaani, lyijy, kyaniitti, talkki, arseeni ja grafiittiMonographie, s. 25.. Ilmasto on pohjoisessa sudanilais-sahelilainen ja etelässä sudanilainen. Vuotuinen sademäärä on 750–1000 millimetriä. Lämpötilat vaihtelevat 22 ja 32 asteen välillä.Monographie, s. 24. Kasvillisuus on pensas- ja metsäsavannia ja galleriametsiä. Alueella sijaitsevat Ouilingorén, Sitengan ja Yakalan metsäalueet, joiden yhteispinta-ala on 2 440 hehtaaria. ==Hallinnollinen jako ja asutus== Alueeseen kuuluu kolme provinssia, 30 departementtia, kuusi kaupunkikuntaa, 24 maalaiskuntaa ja 676 kylää. Provinssit ovat Boulgou, Koulpélogo ja Kouritenga. Kaupunkeja ovat niiden keskuspaikat Tenkodogo, Ouargaye ja Koupéla sekä Bittou, Garango ja Pouytenga. Alueella asuu 8,1 prosenttia Burkina Fason väestöstä. Kaupunkiväestön osuus on 17,5 prosenttia (koko maassa 22,7 %). Asukkaat ovat etupäässä bisoja, moseja, fulbeja ja kusaseja. Lisäksi on jonkin verran djulia ja gurmia. Puhutuimmat kielet ovat moore (45,1 %), bisa (32,4 %), fulani (7,3 %) ja kusasi (1,2 %). Moorea puhutaan varsinkin kaupungeissa (67,5 %).Monographie, s. 44–45. Muslimeja on 71,4, katolisia 21,2, animisteja 5,0 ja protestantteja 1,8 prosenttiaMonographie, s. 42.. ==Liikenne ja talous== Alueen läpi kulkevat Ouagadougousta Niameyhin ja Togoon johtavat maantiet. Tenkodogosta on 185 kilometriä Ouagadougouun. Väestöstä lähes 90 prosenttia harjoittaa maanviljelyä ja karjanhoitoaMonographie, s. 85.. Tärkeimmät viljelykasvit ovat hirssi, durra, maissi, riisi ja maapähkinä. Alue on Burkina Fason toiseksi suurin riisin tuottaja. Muita elinkeinoja ovat kaupankäynti, käsityöammatit ja kullankaivuMonographie, s. 21, 157.. Provinssien pääkaupungit ovat tärkeitä rajakaupan keskuksia. Teollisuutta on hyvin vähän. Matkailunähtävyyksiä ovat mosihallitsija Zoungranan hauta Komtoègassa, Boulgoun ja Gourgoun kukkulat, Kulbaléjoki sekä alueen kansanjuhlat. Majoituspalveluja on kehitetty varsinkin Boulgoun provinssissa. ==Lähteet== * ===Viitteet=== Luokka:Burkina Fason alueet
Uima-allas

Uima-allas on vedellä täytetty allas, joka on tarkoitettu uimista varten. ==Historiaa== Jo antiikin ajalla kreikkalaiset ja roomalaiset rakensivat uima- altaita urheilijoiden ja sotilaiden harjoittelua, mutta myös erilaisia vedessä pelattavia pelejä varten. Rooman keisareilla oli omat henkilökohtaiset uima- altaansa, joissa oli myös kaloja. ==Kilpauinti== Kansainvälisen uintiliiton FINAn sääntöjen mukaan kilpauima-altaan pituus on 25 tai 50 metriä ja syvyys vähintään 1,35 metriä. Kilpailuja järjestetään erikseen lyhyellä ja pitkällä radalla. Olympialaisissa ja pitkän radan MM-kisoissa altaan pitää olla 50 metriä pitkä jaettuna 2,5 metrin leveisiin ratoihin, joista kahta reunimmaista ei käytetä. Veden lämpötilan pitää olla 25–28 celsiusastetta, valaistuksen vähintään 1 500 luxia ja syvyyden vähintään 2 metriä. Myös rataköysien värityksistä ja merkkilippujen paikoista on omat määräyksensä. ==Eri tyyppisiä uima-altaita== * Poreallas on allas, jossa putkia pitkin vedenpinnan alapuolelle pumpataan ilmaa, mikä saa veden poreilemaan. Tavallisesti porealtaissa istutaan vedenpinnan alapuolella olevalla penkillä. Usein käytössä on myös erilaisia hierovia vesisuihkuja. Porealtaan vesi on usein lämmintä. * Lämminvesialtaalla tarkoitetaan uima-allasta, jonka veden lämpötila on yli 32 celsiusastetta. * Kylmävesialtaalla tarkoitetaan allasta joka on mahdollista verrata avantoon. Kylmävesialtaan lämpötila on yleensä 4–10 celsiusastetta. * Ulkoaltaalla tarkoitetaan allasta, jota ei ole katettu. * Kylpylöissä, hotelleissa ja yksityisasunnoissa on erilaisia ja -kokoisia uima-altaita: terapia-allas, kahluuallas, kylpytynnyri ja hyppyallas. Hyppyallas on yleensä 4–5 metriä syvä. == Veden laatu == Yleisessä käytössä (pääsy maksua vastaan tai maksutta) olevien uima-altaiden laatuvaatimuksista säädetään Sosiaali- ja terveysministeriön asetuksessa 315/2002. Sen mukaan allasvedessä ei saa olla pieneliötä, loisia tai mitään aineita sellaisia määriä, joista voi olla haittaa ihmisen terveydelle, ja sen on oltava muutoinkin käyttötarkoitukseen sopivaa. Asetuksen lisäksi on laadittu soveltamisohje, joka sisältää selkeitä käytännön ohjeita uima-allasveden turvallisen laadun varmistamiseksi. ==Ennätyksiä== Maailman suurin uima-allas sijaitsee San Alfonso del Marissa Chilessä.Daily Mail Maailman syvin uima- allas on 60 metriä syvä ja se sijaitsee Dubaissa. Maailman syvin uima-allas lienee myös venäläisen Dmitri Donskoi -sukellusveneen 4 × 2 × 2 metrin allas. ==Lähteet== == Aiheesta muualla == * Luokka:Seulonnan keskeiset artikkelit
Tenkodogo

Tenkodogo on kaupunkikunta sekä Centre-Estin alueen ja Boulgoun provinssin hallinnollinen keskus Burkina Fasossa. Se sijaitsee 185 kilometriä Ouagadougousta kaakkoon. Kunnassa on 157 900 ja kaupunkialueella 133 600 asukasta (vuonna 2019, väestönlaskenta). ==Maantiede ja väestö== Tenkodogon kunnan pinta-ala on 1 147 ja kaupunkialueen 62,6 neliökilometriä. Kaupunkikunta rajoittuu pohjoisessa Dialgayen ja Tensobtengan, idässä Bissigan ja Lalgayen, etelässä Bagrén ja Banén ja lännessä Garangon kuntiin. Se on pinnanmuodostukseltaan etupäässä tasankoa. Vesistöt kuuluvat Nakambén eli Valkoisen-Voltan valuma-alueeseen. Luonnonvarainen kasvillisuus on metsä- ja pensassavannia. Seudun ilmasto on sudanilais-sahelilainen. Vuotuinen sademäärä on 600–900 millimetriä. Sadekausi kestää kesäkuusta lokakuuhun. Kuukausien keskilämpötilat vaihtelevat 33 ja 41 asteen välillä. Kuntaan kuuluu kuusi kaupunginosaa ja 83 kylää. Asukkaista 56,3 % on moseja, 26,9 % bisoja, 3,8 % gurmia ja 2,3 % fulbeja. Puhutuimmat kielet ovat bisa, moore, fulani ja mooren murre yaana. Muslimeja on 51,3 %, katolisia 36 %, protestantteja 9,6 % ja animisteja 2,7 %. ==Historia== Tenkodogoa pidetään legendaarisen Wedraogon vuoden 1100 tienoilla perustaman mosivaltakunnan ensimmäisenä pääkaupunkina. Se oli siirtomaa-aikana hallintopiirin ja myöhemmin departementin keskus. Tenkodogosta tuli kunta vuonna 1973 ja uudelleen vuonna 1995. Boulgoun provinssi on perustettu vuonna 1984. ==Liikenne, talous ja palvelut== Tenkodogon kautta kulkevat Ghanan ja Togon rajalle johtavat maantiet RN16 ja RN17. Väestön pääelinkeinot ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat maissi, durra, hirssi, riisi, puuvilla, seesami, maapähkinä, lehmänpapu ja vihannekset. Tuotantoeläimiä ovat naudat, lampaat, vuohet, siat, aasit, hevoset ja siipikarja. Tenkodogo on keskus- ja eläintoreineen tärkeä rajakaupan välittäjä. Teollisuutta edustaa puuvillayhtiö Socoma. Kaupungissa toimii kaksi julkista lyseota, yksityisiä yläkouluja, opettajaopisto ja terveydenhoidon oppilaitos. Terveyspalveluihin kuuluvat aluesairaala, terveyskeskukset ja apteekit. Kulttuurilaitoksia ovat nuorisotalo, naisten talo, kaksi elokuvateatteria sekä kulttuuri- ja vapaa- ajankeskukset. ==Matkailu ja nähtävyydet== Seudun tärkein nähtävyys on Bagrén tekojärvi. Burkinalaisia houkuttelee Tenkodogoon paikallisen mosipäällikön sadonkorjuujuhla nabasga. Kaupungissa on majoituspalveluja, mutta se ei ole varsinainen matkailukohde. ==Lähteet== Luokka:Burkina Fason kaupungit
Friedrich Gulda

Friedrich Gulda (16. toukokuuta 1930 Wien – 27. tammikuuta 2000 Weißenbach) oli itävaltalainen pianisti ja säveltäjä. Gulda syntyi Wienissä opettajan pojaksi. Hän opiskeli vuodesta 1942 lähtien pianonsoittoa ja musiikin teoriaa Wienin musiikkiakatemiassa. Voitettuaan ensimmäisen palkinnon kansainvälisessä kilpailussa Genevessä 1946 Gulda aloitti konserttikiertueiden tekemisen ympäri maailmaa. Hänestä tuli tunnettu Beethovenin teosten tulkinnoistaan, joiden lisäksi hän esitti muun muassa J. S. Bachia, Mozartia, Schubertia, Chopinia, Debussya ja Ravelia. Gulda tunsi mielenkiintoa myös jazzia kohtaan. Hän pyrki erikoisella käyttäytymisellään ja terävillä mielipiteillään pilkkaamaan Itävallan korkeakulttuurin ummehtuneisuutta. Konserteissaan hän piti usein päässään kirjavaa myssyä. Vuonna 1999 hän laittoi liikkeelle uutisen omasta kuolemastaan nähdäkseen sen aiheuttamat reaktiot ja vietti muutamaa päivää myöhemmin "ylösnousemusjuhlia" Paradise girls -nimisen gogo-ryhmän kanssa. Gulda kuoli sydänsairauteen vuonna 2000. Hän oli naimisissa ja sai kolme poikaa. ==Lähteet== Luokka:Itävaltalaiset pianistit Luokka:Itävaltalaiset säveltäjät Luokka:Vuonna 1930 syntyneet Luokka:Vuonna 2000 kuolleet
Khalid (panssarivaunu)

Khalid on Royal Ordance Leedsin (Englanti) valmistama taistelupanssarivaunu. Käytännössä tämä on modernisoitu Shir 1. Jordania tilasi 274 Khalid- taistelupanssarivaunua vuonna 1979. == Tekniset tiedot == Miehistö *4 Aseistus *120 mm psv-kanuuna *7,62 mm konekivääri *7,62 mm ilmatorjuntakonekivääri *2 kpl 6 savunheittimen patteria Mitat *Pituus ilman putkea: 8,39 m *Leveys: 3,518 m *Korkeus: 2,975 m *Maavara: 0,508 m Taistelumassa *58 t Telapaine *0,9 kg/cm2 Nopeus *56 km/h tiellä Toimintamatka *400 km Panssarointi *Ei tiedossa == Aiheesta muualla == * Army Guide - Khalid, Main battle tank * http://www.army-guide.com/eng/product897.html (Luettu 2.10.2013) Luokka:Iranilaiset taistelupanssarivaunut Luokka:Yhdistyneen kuningaskunnan taistelupanssarivaunut
MBT 2000

Al-Khalid tai MBT 2000 on taistelupanssarivaunu, joka on kehitetty kiinalaisen Norincon ja Pakistanin yhteistyönä. Yhteistyösopimus allekirjoitettiin vuonna 1990 ja ensiesittely tapahtui toukokuussa 1991.Type 90-II MBT 2000 China Chinese main battle tank technical data sheet information description UK - Army Recognition - Army Recognition http://www.armyrecognition.com/china_chinese_heavy_armoured_vehicle_tank_uk/type_90-ii_mbt_2000_china_chinese_main_battle_tank_technical_data_sheet_information_description_uk.html (Viitattu 2.10.2013) Ensimmäiset erät Al-Khalid -taistelupanssarivaunuja kuljetettiin Pakistaniin vuonna 2002. Vuonna 2009 Pakistanin palveluksessa oli noin 300 Al-Khalid panssarivaunua. Al-Khalidin kanuunalla voidaan ampua useita erilaisia ammuksia sekä panssarintorjuntaohjuksia. Al-Khalid nimi on peräisin 600-luvun muslimikomentajalta Khalid bin al-Walidilta. Al-Khalid kehitettiin neuvostoliittolaisten ja kiinalaisten panssarivaunujen pohjalta. Eniten se pohjautuu kiinalaiseen Norinco Type 90 -panssarivaunuun, joka pohjautui useisiin neuvostiillolaisiin ja länsimaisiin taistelupanssarivaunuhin. Al- Khalidin paino on pienempi kuin länsimaalaisten taistelupanssarivaunujen, painaessaan vain 46t (vertaa Leopard 2: 55t, M1 Abrams: 61t, Challenger 2: 62t, Merkava: 65t). ==Käyttäjävaltiot== *Pakistanin maavoimilla on käytössään n. 500 Al-Khalidia. Yhteensä 600 on suunnitteilla.https://web.archive.org/web/20131104171710/http://www.globalsecurity.org/military/world/pakistan/mbt-2000.htm *Marokon kuninkaallisilla maavoimilla on käytössään VT-1A -versiota, lisäksi Kiinalta on tilattu 96. VT-1A on huomattavasti paranneltu vesio. Siinä on uusitut sisätilat, tykkitorni, kanuuna, sähköjarjestelmä ja panssarointi. *Bangladeshin maavoimat tilasi kesäkuussa 2011 44 VT-1A -versiota. *Myanmarin maavoimilla on käytössään tuntematon määrä VT-1A -panssarivaunuja. *Kiinan maavoimilla on käytössään 3 VT-1A:ta harjoitusajoneuvona. == Tekniset tiedot == Miehistö *3 Aseistus *125 mm sileäputkinen psv-kanuuna *7,62 mm konekivääri *12,7 mm ilmatorjuntakonekivääri *2 kpl 6 savunheittimen patteria Mitat *Pituus ilman putkea: 6,9 m *Leveys: 3,4 m *Korkeus: 2,3 m *Maavara: 0,45 m Taistelumassa *46 000 kg Nopeus *70 km/h Toimintamatka *400 km Panssarointi *Ei tiedossa ===Katso myös=== *T-90 (panssarivaunu) ==Lähteet== Luokka:Norinco Luokka:Pakistanilaiset taistelupanssarivaunut
Puuttuva rengas

Puuttuva rengas on lähinnä kansanomaisessa puheessa ja mediassa esiintyvä käsite, jolla tarkoitetaan evoluutiossa avoinna olevaa tuntematonta kehitysvaihetta alkeellisemman ja kehittyneemmän muodon välillä. Erityisesti puuttuvasta renkaasta on puhuttu tarkoitettaessa löydettyjäkin välimuotoja ihmislajin kehityksessä apinamaisen eläimen ja ihmisen välillä, niitä uutisoidaan usein "puuttuvina lenkkeinä". Käsite on kuitenkin hieman harhaanjohtava, koska se luo kuvan suoraan etenevästä evoluutiosta. == Katso myös == * Piltdownin ihminen * Ihmisen evoluutio * Välimuotofossiili * Häntäihmiset == Lähteet == * * No Missing Link? Evolutionary Changes Occur Suddenly, Professor Says Luokka:Evoluutio
Pakilan yläasteen koulu

Pakilan yläasteen koulu on Helsingin Länsi-Pakilassa sijaitseva, noin 380 oppilaan peruskoulu. Ruotsin ja englannin kielten lisäksi koulussa voi opiskella saksaa, ranskaa ja espanjaa. Liikunnassa ja musiikissa tarjotaan painotettua opetusta, johon haetaan soveltuvuuskokeella. Lisäksi opetuksessa korostuvat matemaattis-luonnontieteelliset aineet ja kuvataide. Koulun rehtorina on toiminut Juha Leino vuodesta 2015 lähtien. Pakilan yläasteella järjestetään vuosittain päivä, jolloin vanhemmat tulevat oppilaiden puolesta kouluun. Koulu muutti huhtikuussa 2022 yhteisiin tiloihin Pakilan ala-asteen koulun kanssa osoitteeseen Halkosuontie 88. Kesällä 2022 purettu koulurakennus valmistui vuonna 1939, minkä jälkeen sitä on laajennettu ja korjattu useaan otteeseen. Vanhan koulujärjestelmän aikaan koulu oli kansalaiskoulu, jossa opiskelivat ne, jotka eivät menneet oppikouluun. Sota-aikana koulun tiloissa majoitettiin sotilaspoikia, jotka eivät ikänsä vuoksi osallistuneet aseellisiin tehtäviin mutta toimivat erilaisissa avustustehtävissä, kuten ilmatorjunnassa. Koulun tontille rakennettiin vuonna 1994 kaksi parakkia helpottamaan tilanpuutetta. Vuonna 2011 ne uusittiin kokonaan. Varsinaisen koulurakennuksen peruskorjaus oli määrä aloittaa vuoden 2019 alussa, mutta kaupunki harkitsee rakennuksen korvaamista uudella kunnostuksen korkean hinnan ja vanhan rakennuksen epäkäytännöllisyyden vuoksi. Rakennus on nykyään purettu, ja sen paikalle rakennetaan NMKY:n urheilutiloja. Yläaste on siirtynyt osin laajennetun ala-asteen uusiin tiloihin ja ala-asteen vuosiluokat 3–6 puolestaan väistötiloihin. Pakilan ala-aste sijaitsee yläasteen läheisyydessä, saman pyörätien varrella. Komediasarja Rehtori on kuvattu Pakilan yläasteella. == Lähteet == == Aiheesta muualla == * Koulun kotisivut * * Luokka:Helsingin peruskoulut Luokka:Pakila
Tsunku

Mitsuo Terada (; s. 29. lokakuuta 1968 Higashiosaka, Osaka), taiteilijanimeltään Tsunku (), on japanilainen tuottaja ja laulaja- lauluntekijä. Hänet tunnetaan tuotteliaana musiikintekijänä. Hänen tuottamiaan singlejä on myyty yli 37,9 miljoonaa kappaletta, ja hän on siten Japanin viidenneksi myydyin tuottaja. Tsunku tunnetaan parhaiten rockyhtye Sharam Q:n laulajana sekä Morning Musumen tuottajana (vuoteen 2014 asti). Hän on tuottanut musiikkia muillekin japanilaisille artisteille, kuten Ayumi Hamasakille. web.archive.org Musiikilliseksi vaikuttajikseen hän on nimennyt muun muassa The Beatlesin, japanilaisen musiikin (erityisesti kayōkyokun) ja diskoyhtyeet Chic, Kool & the Gang, Earth, Wind & Fire sekä Duran Duran ja The Power Station. == Yksityiselämä == Heinäkuussa 2006 Tsunku avioitui fukuokalaisen Idemitsu Kanakon kanssa. Parille syntyi vuonna 2008 kaksoset (poika ja tytär) ja vuonna 2011 toinen tytär. web.archive.org == Musiikkiura == === Hello! Project === Tsunku sanoittaa ja tuottaa suurimman osan Hello! Projectin kappaleista. Hän on sanoittanut suurimman osan Morning Musumen singleistä, ja kaikki singlet ovat menestyneet hyvin ja sijoittuneet Oriconin Top 5 Singlet-listalle (paitsi ”Morning Coffee” ja ”Mikan”). Tsunkun tuottamat kappaleet ovat tyyliltään pop-painotteisia, joissa on tarttuva melodia. Kappaleet käsittelevät yleensä rakkautta, ja sisältävät hauskoja sanoituksia, joka vetoaa myös nuorempiin kuuntelijoihin. 2000-luvun lopulla Tsunkun tuottamat singlet Morning Musumelle olivat tyyliltään "aikuismaisempia", sillä yhtyeen jäsenet olivat iältään vanhempia (kuten ”Kanashimi Twilight”, Onna ni Sachi Are” ja ”Resonant Blue”). Tsunkun tuottamissa kappaleissa yhtyeen jäsenet laulavat vuorotellen säkeistöissä, joskus jopa vain lyhyitä pätkiä ja kertosäkeen laulaa yleensä yhdessä koko ryhmä. Tsunku toimi itse useammassa kappaleessa taustalaulajana. Uusimmissa kappaleissa näin ei kuitenkaan enää ole. Hello! Project on ottanut lähivuosina uuden suunnan musiikillisesti, joka on tyyliltään EDM:ää ja dupstepia. === 2011– === Tsunku kirjoitti 2011 kappaleen ”Love is Here, Kibou no Hikari” Japanissa olleen maanjäristyksen uhreille. (web.archive.org) Maaliskuussa 2014 Tsunku kertoi kurkunpään syövästään. Hän myös luopui asemastaan Hello! Projectin päätuottajana, mutta pysyi edelleen projektin yhtenä sanoittajana. Huhtikuussa 2015 Tsunku ilmoitti, että syövän takia häneltä oli poistettu osa äänihuulista. Tsunku oli toukokuussa 2020 mukana Up-Front Groupissa, jonka 121 jäsentä osallistuivat YouTuben etätyöhön etulinjan työntekijöiden tukemiseksi COVID-19-pandemian aikana. == Diskografia == === Albumit === * A Hard Day's Night (2000) * Take 1 (2004) * Type 2 (2005) * V3 Seishun Cover (2006) === Kokooma-albumit === * Sharam Q - Morning Musume, Tsunku 15 Years in Entertainment Commemoration Album (2007) * Tsunku Best Work Collection (2007) === Singlet === * ”Love, Dakiatte” (1999) * ”Touch me” (1999) * ”Suiggone!” (2002) * ”Tsubasa” (2010) * ”To You” (2010) * ”Shoppai ne” (2012) == Lähteet == == Aiheesta muualla == *Tsunkun kotisivut Luokka:Hello! Project Luokka:Japanilaiset laulajat Luokka:Vuonna 1968 syntyneet Luokka:Elävät henkilöt
Myyrmäen jalkapallostadion

Myyrmäen jalkapallostadion (aikaisemmilta sponsorinimiltään Pohjola Stadion ja ISS Stadion) on Vantaan Myyrmäessä sijaitseva jalkapallostadion, joka avattiin vuonna 2000. Stadion toimii Kakkosessa pelaavan VJS:n sekä Vaahteraliigassa pelaavan TAFT:n kotikenttänä. Stadionin kapasiteetti on 4 600 katsojaa. == Historia == Stadionin ensimmäinen vaihe valmistui kesäkuussa 2000. Stadion on varsinaisesti jalkapalloareena, mutta se muuntautuu tapahtuman mukaan muuhunkin käyttöön. Stadionin pääkatsomossa on 2 250 katettua istumapaikkaa. Toisessa vaiheessa vuosina 2001–2002 rakennetussa katsomossa on paikkoja 2 050\. Vantaan kaupungin omistama yhtiö Kiinteistö Oy Länsi-Vantaan liikuntalaitokset osti 20. toukokuuta 2007 Metsäliitolta Myyrmäen jalkapallostadionin katsomorakenteet. Stadionille valmistuu tekonurmi, ja se soveltuu lähes ympärivuotiseen käyttöön. Stadion toimi vuoden 2009 Liigacupin finaalikenttänä. == Ennätykset == *30. huhtikuuta 2003 Suomi – Islanti, 4005 katsojaa, miesten harjoitusmaaottelu *23. heinäkuuta 2003 Helsingin Jalkapalloklubi – Glentoran FC, 4270 katsojaa, Mestarien liigan 1. karsintakierros 2003-2004 *29. syyskuuta 2005 Myllykosken Pallo – Grasshopper- Club Zürich, 4101 katsojaa, UEFA Cupin 1. kierros 2005-2006 == Kuvia == Tiedosto:Pohjola stadion.jpg|Stadion penkeiltä Tiedosto:Myyrmäen jalkapallostadion yö.jpg|Myyrmäen jalkapallostadionin sisäänpääsy yöaikaan Tiedosto:Myyrmäki Football Stadium.jpg|Jalkapallostadion ulkoapäin ==Lähteet== == Aiheesta muualla == *Myyrmäen jalkapallostadion PK-35:n sivuilla *Myyrmäen jalkapallostadion Vantaan kaupungin sivuilla *Myyrmäen jalkapallostadion VJS:n sivuilla Luokka:Suomen jalkapallostadionit Luokka:Vantaan urheilupaikat Luokka:Myyrmäki
Final Doom

Final Doom on id Softwaren kehittämä ensimmäisen persoonan ammuntapeli. Peli on julkaistu vuonna DOS:lle, Macintoshille ja PlayStationille. Peli käyttää samaa pelimoottoria, esineitä ja hahmoja kuin Doom II. Final Doom eroaa Doomista ja Doom II:sta vain siten, että kentät ja jotkin tekstuurit ovat muuttuneet. Final Doomissa on yhteensä 64 tasoa, jotka on jaettu kahteen eri episodiin: The Plutonia Experiment ja TNT-Evilution. Episodit eroavat toisistaan suuresti. TNT-Evilutionissa on laajat kentät joiden läpäisy vaatii hieman enemmän aivotyötä, sokkeloissa seikkailua ja avainten etsimistä kun taas Plutonia Experimentin loistokkuus piilee pienissä kentissä ja niiden nerokkaassa hirviöiden sijoittelussa. Plutoniassa avainkorttien löytäminen ei ole haastavin osuus vaan erittäin rajallinen ammusmäärä suhteutettuna suureen vihollismäärään. ==Lähteet== == Aiheesta muualla == * Virallinen kotisivu * Luokka:Doom-pelit Luokka:Linux-pelit Luokka:Mac OS -pelit Luokka:PlayStation- pelit Luokka:MS-DOS-pelit Luokka:Vuoden 1996 videopelit de:Doom#Final Doom
Kylänraitti

Kylänraitti on Veikkolassa ilmestyvä paikallislehti. Lehti ilmestyy neljä kertaa vuodessa, ja Veikkolan kyläyhdistys tuottaa sen talkoovoimin. Kylänraitista ilmestyy sekä paperipainos että internetissä julkaistava näköisversio. Lehti on toiminut ainakin vuodesta 2004 saakka ja sen päätoimittaja on Matti Saartamo. == Aiheesta muualla == * Veikkolan kyläyhdistyksen verkkosivu , jossa julkaistaan lehden näköisversio. Luokka:Kirkkonummi Luokka:Suomalaiset paikallislehdet
The Libertine

The Libertine on ohjaaja Laurence Dunmoren ohjaama draamaelokuva, jonka ensi- ilta oli 2004. Sen pääosissa ovat Johnny Depp ja Samantha Morton. The Libertine kertoo tositapahtumien pohjalta 1600-luvulla eläneen Rochesterin jaarlin John Wilmotin elämästä ja kuolemasta. == Näyttelijät== == Katso myös == * Libertiinit == Aiheesta muualla == * * Luokka:Vuoden 2004 brittiläiset elokuvat Luokka:Brittiläiset draamaelokuvat
VCC-1

VCC-1 on italialainen panssaroitu miehistönkuljetusvaunu. Sen on kehittänyt italialainen Automotive Technical Service yhdysvaltalaisen M113A1:n pohjalta ja sitä valmistaa OTO Melara. Vaunun pääaseena on 12,7 mm konekivääri. Viimeiset Italian armeijan tilaamista vaunuista valmistuivat vuonna 1982. == Aiheesta muualla == * Tank Encyclopedia Luokka:Italialaiset kuljetuspanssarivaunut
Steyr 4K 7FA G 127

Steyr 4K 7FA G 127 on itävaltalainen panssaroitu miehistönkuljetusajoneuvo. Se on modernisoitu versio vanhemmasta 4K 4FA -sarjasta. Eroja ovat pienempi pääase, parempi panssarointi sekä suuremmat nopeudet ja toimintamatkat. Ensimmäinen prototyyppi valmistui vuonna 1976 ja ensimmäiset tuotantomallit vuonna 1977. == Tekniset tiedot == Miehistö *2+8 Aseistus *12,7 mm raskas konekivääri *4 kpl savunheittimiä Mitat *Pituus: 5,87 m *Leveys: 2,5 m *Korkeus ilman konekivääriä: 1,611 m *Maavara: 0,42 m Taistelupaino *14,8 t Nopeus *70,6 km/h tiellä Toimintamatka *520 km tiellä Panssarointi *Paksuimmillaan 25 mm. == Lähteet == == Aiheesta muualla == * Military Factory Luokka:Kuljetuspanssariajoneuvot
Saurer 4K 4FA

Saurer 4K 4FA on itävaltalainen rynnäkköpanssarivaunu, jonka on kehitellyt Saurer-Werke. Saurer 4K 4FA tuli Itävallan armeijan viralliseen käyttöön vuonna 1961 kun vaunun sarjatuotanto alkoi. == Tekniset tiedot == Miehistö *2+8 Aseistus *20 mm automaattikanuuna tai 12,7 mm raskas konekivääri (RsKK) Mitat *Pituus: 5,2 m *Leveys 2,5 m *Korkeus torniin 1,65 m Taistelumassa *20 mm:n kanuunalla 15 t *12,7 mm:n RsKK:lla 12,5t *Telapaine 0,52 kg/neliömetri Nopeus *65 km/h tiellä Toimintamatka *370 km tiellä Panssarointi *Parhaimmillaan 20 mm Luokka:Itävaltalaiset rynnäkköpanssarivaunut
Wood Buffalon kansallispuisto

Wood Buffalon kansallispuisto () on koillisessa Albertassa ja eteläisissä Luoteisterritorioissa sijaitseva kansallispuisto, joka on pinta-alaltaan (44 807 km²) Kanadan suurin. Se perustettiin vuonna 1922 suojelemaan maailman suurinta vapaasti liikkuvien metsäbiisonien kantaa, jonka koon arvellaan nykyisen olevan yli 2 000 yksilöä. Kansallispuiston korkeus vaihtelee Little Buffalo -joen 183 metristä Caribou Mountains -vuorien 945 metriin. Puiston keskuspaikka sijaitsee Fort Smithissä, Luoteisterritorioissa, ja sillä on myös pienempi satelliittitoimisto Fort Chipewyanissa, Albertassa. Puisto on maantieteellisesti tärkeä, sillä Peace-, Athabasca- ja Slavejokien muodostama maailman suurin sisämaan jokisuisto sijaitsee sen alueella. Puisto sijaitsee myös aivan Athabascan öljyhiekkojen pohjoispuolella. == Suojelu == Wood Buffalon kansallispuistossa asuu luonnonvaraisena useita eri lajeja, kuten hirviä, mustakarhuja, susia, ilveksiä, majavia, piisameja, lumikenkäjäniksiä, hietakurkia, röyhelöpyitä sekä sukkanauhakäärmeitä, jotka tekevät puistossa tunnettuja yhteispesiä. Erittäin uhanalaisten trumpettikurkien ainoa luonnollinen pesimispaikka sijaitsee Wood Buffalon luonnonpuistossa. === Maailmanperintökohde === Vuonna 1983 Wood Buffalon kansallispuisto nimettiin Unescon maailmanperintöluetteloon Peace-Athabascan jokisuiston biologisen diversiteetin sekä suuren biisonikannan vuoksi. == Kuvia == Kuva:Wood- Buffalo-NP Waldbison 2 98-07-02.jpg|Metsäbiisoni Kuva:Wood-Buffalo-NP Murmeltier 2 98-07-03.jpg|Murmeli Kuva:Wood-Buffalo-NP Gros Beak Lake 2 98-07-02.jpg|Gros Bear Lake Kuva:Fort Smith Nashornpelikane 3 98-07-01.jpg|Amerikanpelikaaneja == Lähteet == == Aiheesta muualla == * Kansallispuisto Parks Canadan sivuilla * Kansallispuisto UNESCOn sivuilla Luokka:Kanadan kansallispuistot Luokka:Wood Buffalo Luokka:Luoteisterritoriot Luokka:Unescon maailmanperintökohteet Kanadassa Luokka:Seulonnan keskeiset artikkelit
Type 90 APC

Type 90 APC on kiinalainen panssaroitu miehistönkuljetusajoneuvo, jonka valmistuksesta vastaa Norinco. Type 90 perustuu aikaisempaan YW 534-sarjaan. == Tekniset tiedot == Miehistö *2+13 Aseistus *12,7 mm raskas konekivääri Mitat *Pituus: 6,774 m *Leveys: 3,148 m *Korkeus: 2,376 m *Maavara: 0,42 m Taistelumassa *14,5 t Nopeus *67 km/h tiellä Toimintamatka *500 km tiellä Panssarointi *12 mm parhaimmillaan Luokka:Norinco Luokka:Kiinalaiset kuljetuspanssarivaunut
Type 77 APC

Type 77 APC on kiinalainen panssaroitu miehistönkuljetusvaunu, joka on ulkoisesti ja teknisesti hyvin lähellä neuvostovalmisteista BTR-50Pk- miehistönkuljetusvaunua. Type 77 on kuitenkin varustettu paljon voimakkaamalla moottorilla, joka antaa sille paremmat vesi- ja tienopeudet. Type 77:llä on täysi vedenylityskyky ja on näin ollen ns. amfibiovaunu. == Tekniset tiedot == Miehistö *2+16 Aseitus * 12.7 mm raskas konekivääri (RsKK) Mitat * Pituus: 7.4 m * Leveys: 3.2 m * Korkeus: 2.436 m Taistelumassa * 15.5 t Nopeus * Tiellä: 60 km/h * Vedessä: 11-12 km/h Toimintamatka *370 km tiellä Panssarointi *Parhaimmillaan 8 mm Luokka:Kiinalaiset kuljetuspanssarivaunut
Once Upon a Time in Mexico

Once Upon a Time in Mexico on elokuvaohjaaja Robert Rodriguezin vuonna 2003 ensi-iltansa saanut toimintaelokuva. Se on kolmas osa lainsuojattomasta kitaransoittajasta kertovassa toimintaelokuvasarjassa, jonka aloittivat elokuvat El Mariachi (1992) ja Desperado (1995). Pääosia elokuvassa näyttelevät muun muassa Antonio Banderas, Salma Hayek ja Johnny Depp. Elokuvaa pidetään visuaalisesti komeana ja erikoisena toimintaelokuvana. == Arvioita == Turun Sanomien Tapani Maskulan mielestä Robert Rodriguezilla on visuaalista silmää, mutta hukuttaa ideansa ”viihdekulttuurin kliseitä turruttavasti matkiviin vyörytyksiin”. == Lähteet == Luokka:Yhdysvaltalaiset toimintaelokuvat Luokka:Vuoden 2003 yhdysvaltalaiset elokuvat Luokka:Meksikolaiset elokuvat Luokka:Robert Rodríguezin ohjaamat elokuvat Luokka:Columbia Picturesin elokuvat
Donkey Kong Land 2

Donkey Kong Land 2 (tunnetaan Japanissa nimellä Donkey Kong Land) on jatko-osa vuoden 1995 Game Boy -hitille, Donkey Kong Landille. Pelin kehitti Rareware ja julkaisi Nintendo. == Ominaisuudet == Donkey Kong Land 2 on juontaan, graafista ilmettään, maailmojaan ja hahmojaan myöten melkein kuin Game Boyn oma Donkey Kong Country 2. Peli on kuitenkin Super Nintendo -versiosta poiketen mustavalkoinen. Lisäksi kenttiä on vähemmän ja ne ovat erilaisia. Muitakin eroavaisuuksia löytyi, esimerkiksi Funky Kong -hahmo puuttuu pelistä kokonaan. == Aiheesta muualla == * Luokka:Donkey Kong -tasohyppelyt Luokka:Game Boy -pelit Luokka:Vuoden 1996 videopelit ja:スーパードンキーコング2#ドンキーコングランド（GB版）
Näkymätön mies

Näkymätön mies viittaa seuraaviin asioihin: *kirja: ** Näkymätön mies, H. G. Wellsin kirja vuodelta 1897 ** Näkymätön mies, Ralph Ellisonin kirja vuodelta 1952 ** Näkymätön mies, Harry F. Saintin kirja vuodelta 1987 *televisiosarja tai elokuva: ** Näkymätön mies, televisiosarja vuosilta 1958–1959. Näkymättömyyttä peittää vaatteilla ja sideharsolla. ** Näkymätön mies, televisiosarja vuosilta 1975–1976, pääosassa David McCallum. Näkymättömyyttä peittää vaatteilla ja maskilla. ** Näkymätön mies (Gemini Man), televisiosarja vuodelta 1976, pääosassa Ben Murphy. Digikellolla muuttuu näkymättömäksi. ** Näkymätön mies, televisiosarja vuosilta 2000–2002, pääosassa Vincent Ventresca. Elohopealla muuttuu näkymättömäksi. ** Näkymätön mies, James Whalen ohjaama elokuva vuodelta 1933
Vincent Ventresca

Vincent Paul Gerard Ventresca (s. 29. huhtikuuta 1966 Indianapolis, Indiana, USA) on yhdysvaltalainen näyttelijä. Hänet tunnetaan varsinkin Suomessa parhaiten roolistaan televisiosarjassa Näkymätön mies, jota kuvattiin vuosina 2000–2002. Sarjassa hän esitti pääroolia, Darien Fawkesia. Ventresca on opiskellut Indianan yliopistossa, josta hän valmistui pääaineinaan teatteri ja psykologia. Hän on ollut vuodesta 1995 lähtien naimisissa Dianne Shinerin kanssa, ja pariskunnalla on kaksi lasta: vuonna 2000 syntynyt Benjamin sekä 2002 syntynyt Rene Marie. == Aiheesta muualla == * Ventresca Luokka:Vuonna 1966 syntyneet Luokka:Elävät henkilöt
Undekaani

Undekaani eli n-undekaani (C11H24) on 11-hiilinen suoraketjuinen alkaani. Se on normaaliolosuhteissa olomuodoltaan väritön, veteen liukenematon neste. Undekaanin rakennekaava on CH3(CH2)9CH3, moolimassa 156,31 g/mol, sulamispiste −26 °C, kiehumispiste 196 °C, tiheys 0,7 g/cm3, leimahduspiste 60 °C ja CAS- numero 1120-21-4. Undekaanilla (C11H24) on 159 isomeerista muotoa. Suoraketjuista muotoa kutsutaan nimellä n-undekaani. Undekaania voidaan käyttää orgaanisen kemian synteeseissä. == Lähteet == == Aiheesta muualla == *PubChem: Undecane *Human Metabolome Database (HMDB): Undecane *ChemBlink: Undecane *Constitutional Isomers of Alkanes *Liber Herbarum: Undecane Luokka:Alkaanit
Mies joka itki

Mies joka itki () on Sally Potterin käsikirjoittama ja ohjaama brittiläis- ranskalainen draamaelokuva vuodelta 2000. Elokuvassa näyttelevät muun muassa Christina Ricci ja Cate Blanchett. Elokuva kuvaa nuoren tytön elämää Pariisissa juuri ennen kuin Saksa valloitti sen toisessa maailmansodassa. == Juoni == Fegele Abramovitchin (Claudia Lander-Duke) on nuori tyttö, joka asuu juutalaisen perheensä kanssa Venäjällä vuonna 1927. Hänen isänsä (Oleg Jankovski) päättää, että he muuttavat Amerikkaan pakoon pogromeja ja vainoa. Isä lähtee edeltä sinne, ja perheen on tarkoitus tulla perässä kun hän saa asiat siellä kuntoon. Fegele lähetetään hänen perässään myöhemmin, mutta hän päätyy vahingossa Englantiin, missä hänet adoptoidaan uuteen perheeseen ja kastetaan Suzieksi. Vartuttuaan vanhemmaksi musikaalisen Suzien laulu- ja tanssitaidot huomataan ja hänet kiinnitetään Pariisiin revyylaulajaksi. Pariisissa hän ystävystyy samassa huoneessa asuvan Lolan (Cate Blanchett) kanssa, joka on myös Venäjältä. Pian hänen Pariisiin saapumisensa jälkeen saksalaiset miehittivät Ranskan ja Pariisin. == Rooleissa == Lähde: == Lähteet == == Aiheesta muualla == * * Luokka:Vuoden 2000 ranskalaiset elokuvat Luokka:Brittiläiset draamaelokuvat Luokka:Vuoden 2000 brittiläiset elokuvat Luokka:Ranskalaiset draamaelokuvat
Kevin Young

Kevin Curtis Young (s. 16. syyskuuta 1966 Los Angeles, Kalifornia) on yhdysvaltalainen aitajuoksija, joka juoksi 400 metrin aitoja. Hän voitti lajissaan olympiakultaa 1992 Barcelonan kisoissa. Vuoden 1988 olympialaisissa Soulissa hän oli neljäs. Young oli neljäs myös vuoden 1991 maailmanmestaruuskilpailuissa. Stuttgartin MM-kisoissa 1993 Young voitti maailmanmestaruuden ajalla 47,18. Barcelonan olympiafinaalissa 1992 Young juoksi 400 metrin aitojen maailmanennätyksen 46,78. Youngin aika oli ainoa 47 sekunnin alitus kesäkuuhun 2018 asti, jolloin Abderrahman Samba juoksi 46,98, ja maailmanennätyksenä se säilyi heinäkuuhun 2021, jolloin Karsten Warholm juoksi 46,70. ==Lähteet== Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1966 syntyneet Luokka:Elävät henkilöt
Perheen jalokivi

Perheen jalokivi (The Family Stone) on yhdysvaltalainen romanttinen komediaelokuva, joka sai ensi-iltansa joulukuussa 2005. Elokuvassa esiintyvät muun muassa Claire Danes, Diane Keaton, Rachel McAdams, Dermot Mulroney, Craig T. Nelson ja Luke Wilson. == Näyttelijät == == Aiheesta muualla == * * Luokka:Yhdysvaltalaiset romanttiset draamakomediaelokuvat Luokka:Vuoden 2005 yhdysvaltalaiset elokuvat Luokka:Jouluelokuvat Luokka:20th Century Foxin elokuvat
Angelo Taylor

Angelo F. Taylor (s. 29. joulukuuta 1978 Albany, Georgia) on yhdysvaltalainen yleisurheilija. Hän on kolminkertainen olympiavoittaja ja viisinkertainen maailmanmestari. Taylor sai nuorten MM-kilpailuissa pronssia 400 metrin aitajuoksussa Sydneyssä 1996. Sevillan MM-kisoissa 1999 hän voitti kultaa 4 × 400 metrin viestijuoksussa, mutta karsiutui 400 metrin aitojen alkuerissä. Vuonna 2000 hän voitti 400 metrin aitajuoksussa kultaa Sydneyn olympialaisissa ajalla 47,50. Finaalissa Taylor juoksi neljättä rataa ja voitti 0,03 sekunnilla toiseksi tulleen Saudi-Arabian Hadi Soua'an Al-Somailyn. Taylor juoksi Sydneyssä myös Yhdysvaltain 4 × 400 metrin viestijoukkueessa alkueriä. Joukkue voitti kultaa, mutta mitali vietiin heiltä myöhemmin pois dopingrikkomusten takia. Antonio Pettigrew myönsi vuonna 2008, että hän oli käyttänyt tuolloin EPO-hormonia. Kisajoukkueesta ovat jääneet kiinni jälkeenpäin myös veljekset Alvin ja Calvin Harrison sekä Jerome Young. Vain Michael Johnson ja Taylor ovat olleet puhtaita. Taylor voitti vuonna 2000 Dohan GP-finaalin ajalla 48,14. Edmontonin MM-kilpailuissa 2001 hän oli jälleen mukana voittoisassa viestijoukkueessa, mutta karsiutui 400 metrin aitojen välierissä. Ateenassa 2004 olympiavoittoa puolustanut Taylor putosi niin ikään jatkosta välierävaiheessa. Osakan MM-kilpailuissa 2007 hän voitti pronssia 400 metrin juoksussa ajalla 44,32 ja kultaa viestissä. IAAF:n yleisurheilufinaalissa hän sijoittui samana vuonna 400 metrillä kolmanneksi. Pekingissä 2008 Taylor uusi kahdeksan vuoden takaisen olympiavoittonsa 400 metrin aitajuoksussa. Taylor johdatti ajallaan 47,25 yhdysvaltalaiset kolmoisvoittoon, kun Kerron Clement oli toinen ja Bershawn Jackson kolmas. Pitkässä viestissä hän juoksi toisen osuuden Yhdysvaltojen voittaessa kultaa. Berliinin MM-kilpailuissa 2009 hän juoksi avausosuuden Yhdysvaltojen voittaessa pitkän viestin maailmanmestaruuden. 400 metrin aitajuoksussa hän karsiutui alkuerissä. Daegun MM-kilpailuissa 2011 hän sijoittui 400 metrin aitajuoksussa seitsemänneksi ja juoksi kolmannen osuuden Yhdysvaltojen kultajoukkueessa 4 × 400 metrin viestissä. Lontoon olympialaisissa 2012 hän oli 400 metrin aidoissa viides ja sai pitkässä viestissä hopeaa juostuaan ankkuriosuuden Yhdysvaltain joukkueessa. ==Henkilökohtaiset ennätykset== * 100 metrin juoksu: 10,58 (2008) * 200 metrin juoksu: 20,23 (2010) * 300 metrin juoksu: 32,67 (2002) * 400 metrin juoksu: 44,05 (2007) * 400 metrin aitajuoksu: 47,25 (2008) == Lähteet == * === Viitteet === Luokka:Yhdysvaltalaiset 400 metrin aitajuoksijat Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1978 syntyneet Luokka:Elävät henkilöt